NaiveNeuron/SloPal huggingface dataset:
Šeliga, Juraj, podpredseda NR SR (2020-09-23):
No, ten slovník. Pán poslanec Herák ako prvý chce reagovať na pána poslanca Mazureka.
Lehotský, Tomáš, poslanec NR SR (2022-03-17):
Hlasovanie dnes o 11.00 hod.
B. Bugár, podpredseda NR SR: (2001-11-29):
R. Kováč, minister zdravotníctva SR: Ja som presvedčený, že nájdu pochopenie, lebo, opakujem znovu, ide asi o 200 detí. Nie je ich taký počet. I keď spektrum liekov, ktoré užívajú, je príliš veľké. Problém je v tom, že ak by sme uvoľnili a pre všetkých občanov nežiadali spoluúčasť na riešení, možno by spoluúčasť musela byť vyššia aj pre týchto rodičov, takže radšej volíme cestu nechať spoluúčasť tak, ako je a pre nich radšej výnimky. Je to pre nich prijateľnejšie a ľahšie realizovateľné. Ďakujem pekne.
Laurenčík Milan, podpredseda NR SR (2021-05-06):
(Hlasovanie.) Prítomných 117, za 96, proti 0, zdržalo sa 20, nehlasoval 1. Konštatujem, že aj tento návrh sme schválili. Prosím spravodajcu, ktorého určil navrhnutý gestorský výbor pre sociálne veci, pána poslanca Jána Richtera, aby uviedol hlasovanie o bode 41 programu, je to prvé čítanie o návrhu poslancov Vaľovej, Kamenického a Fica na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 501). Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Jany Vaľovej, Ladislava Kamenického a Roberta Fica na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, tlač 501.)
Viskupič, Jozef, poslanec NR SR (2014-11-08):
Pán minister, ono v tej metóde, v ktorej neustále pokračujete, že sa pýtate, že pozrite, kto hovorí, ono to prestáva nejakým spôsobom fungovať aj tu a neviem, okrem teda potlesku vašich spolustraníkov si nemyslím, že je dôležité v tejto kauze neustále hovoriť o tom, mňa konkrétne stranícke pozadie SDKÚ nezaujíma, zaujíma ma v tejto kauze stranícke pozadie vašej strany. A pýtame sa na to opakovane, že či teda bude vyvodená politická zodpovednosť tam, kde má byť. Len ja sa obávam, že ona keby bola vyvodená, a veľmi razantne, no tak vedenie parlamentu príde o svojho predsedu. A to je ten zásadný a bazálny problém, prečo sa to pravdepodobne nestane, lebo to je obrovská a silná figúra a nastali by asi zásadné posuny aj v strane SMER. Toto je podstata a skúste povedať teda, akým spôsobom prikročíte k tomu – a či sa hlásite k tomu záväzku –, že zakážete zisk schránkových firiem.
Laššáková, Jana, podpredsedníčka NR SR (2014-02-07):
Dobre. Ďakujem pekne. Už som vás poznačila, ak sa bude uvádzať hlasovanie. Ďakujem. Nech sa páči.
Hort, Milan, podpredseda NR SR (2011-03-23):
Ďakujem pekne, pán poslanec. Zaujmite miesto určené pre spravodajcov. Otváram všeobecnú rozpravu. Neevidujem žiadnu písomnú prihlášku, preto sa pýtam, kto sa chce do rozpravy k tomuto bodu prihlásiť ústne. Nie je tomu tak. Vyhlasujem všeobecnú rozpravu za skončenú. Prerušujem rokovanie aj o tomto bode programu. Teraz pristúpime k prvému čítaniu o návrhu poslancov Petra Kažimíra a Ľubomíra Petráka na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov . Návrh zákona je uverejnený ako tlač 288, návrh na jeho pridelenie na prerokovanie výborom je v rozhodnutí č. 282. Dávam slovo pánovi poslancovi Petrákovi, aby návrh zákona uviedol. Nech sa páči, pán poslanec. Spravodajcom bude pán poslanec Federič.
P. Hrušovský, predseda NR SR: (2005-02-03):
(Hlasovanie.) 139 prítomných, 135 za, 1 proti, 3 nehlasovali. Návrh zákona do druhého čítania sme schválili. Prosím ďalší návrh.
Lengvarský, Vladimír, minister zdravotníctva SR (2021-10-21):
Ďakujem pekne. Vážený pán predsedajúci, vážený pán poslanec, som rád, že si túto otázku položil, lebo to je téma, ktorú treba asi vysvetľovať častejšie. Mám tu niečo napísané, nebudem to tak nejak výrazne čítať, skúsim pár vecí. Som rád, že ste napísal vo svojej otázke transformácia nemocnice, pretože všetci v regiónoch sú potencovaní, samozrejme, rôznymi politikmi, hovoria o rušení. Ako by som chcel povedať, rušenie nemocníc nebude, bude transformácia nemocníc. A to, či im bude poskytnutá kvalitná starostlivosť, to je presne dôvod, prečo sa tá reforma robí – aby im bola poskytovaná kvalitná zdravotná starostlivosť. Dnes vieme o nemocniciach, ktoré nespĺňajú materiálne, personálne štandardy, počty výkonov, ktoré sú potrebné pre bezpečnú, bezpečné poskytovanie zdravotnej starostlivosti a, samozrejme, nehovoriac o málo personálu alebo nedostatku personálu, nedostatku kvalifikovaného personálu a nedostatku zdrojov na prevádzkovanie viacerých alebo veľa nemocničných zariadení. Pokiaľ ste ten zákon, ktorý sa pripravuje, preštudovali, čo verím, že áno, dôležitý fakt je ten, že prvé zmeny sa začnú v praxi realizovať najskôr o dva roky. Myslím si, že dovtedy bude dostatočný priestor na vysvetlenie, pochopenie problematiky zo strany trhu, čo sa už deje v dnešnej dobe, pretože prevádzkovatelia nemocníc sú rôzni, takisto tá dostupnosť a tá kvalita nemocníc je v rôznych regiónoch rôzna a táto reforma má zabezpečiť to, aby bola garantovaná zákonom včasná a kvalitná zdravotná starostlivosť, tak aby pacient mal právo na ošetrenie v nemocnici, ktorá je na to určená. A tá nemocnica bude mať tú povinnosť toho pacienta ošetriť, pokiaľ bude určená v systéme na tú diagnózu, ktorú ten pacient má. Opätovne musím potvrdiť alebo teda prehlásiť, že žiadna nemocnica sa rušiť nebude. Budú sa transformovať na lôžka na patričné typy zdravotnej starostlivosti, ktoré nám dnes vo veľkej miere chýbajú. Ako som už niekoľkokrát povedal, jedná sa o lôžka rehabilitačné, neurorehabilitačné lôžka pre paliatívnu starostlivosť, pre dlhodobo chorých a podobne. Na záver: Optimalizácia sietí nemocníc prinesie vyššiu kvalitu poskytovanej zdravotnej starostlivosti, lepšie pracovné podmienky pre zdravotníkov, modernizáciu technického vybavenia a presne definovaný nárok pacienta. Týka sa to všetkých nemocníc a týka sa to všetkých občanov Slovenskej republiky. Ďakujem.
Blaha, Ľuboš, poslanec NR SR (2012-08-07):
Pán kolega Šebej, nesúhlasím s vami z hľadiska toho vášho hodnotenia Čile. Pinochet a jeho režim niesol jasné známky fašizmu, rovnako ako niesol jasné známky fašizmu režim Mussoliniho, Franca, Salazara, Stroessnera a ďalších. Dúfam, že ani týchto pánov nebudete obhajovať, ako ste obhajovali Pinocheta, ktorý má na svedomí minimálne 2-tisíc ľudí, ktorí boli zavraždení, mučení a zmiznutí. Tariq Ali kedysi povedal: „Čile chvíľku navonok fungovalo len preto, že bolo tisíce ľudí povraždených a zmiznutých.“ Ak takto má fungovať dôchodkový systém, tak ste na najlepšej ceste. Z hľadiska tých ekonomických analýz, že či funguje Čile, odporúčam zborník Espinga Andersena, jedného z najvýznamnejších sociálnych teoretikov európskych „Welfare State in Transition“, ktorý by vám mohol k tejto téme niečo viacej povedať, lebo používate podľa mňa nesprávne údaje. Tam ten rozdiel medzi dvoma bratmi ovcami, ten bol na mieste, ja by som to len tak priblížil kolegom, José , to bol ten, čo potiahol dôchodky za Pinocheta ľuďom, a Sebastian Piñera, to je ten, čo Václav Klaus mu potiahol to pero v tom slávnom videu na internete, len aby bolo jasné, že naozaj nejde o toho istého Piñeru. Dodal by som ešte toľko, že demografický problém tento čilský model nijako nerieši. To je kľúčové. Nijako nerieši. Ja by som len povedal, že tie úspory na Slovensku – prenesme sa na chvíľu na Slovensko – úspory ľudí v druhom pilieri, dneska majú o 10 % menšiu hodnotu, ako keď tam tí ľudia tie peniaze vkladali. To je ešte väčší trapas ako celý Pinochet, pán kolega. Experiment Chicagskej školy nevyšiel ani v Čile a nevychádza ani na Slovensku. Jedine s čím s vami môžem súhlasiť a chcem veriť, že ste to mysleli takto, je tá kritika európskeho rasizmu a diskriminačných stereotypov. Ďakujem.
Šeliga, Juraj, podpredseda NR SR (2021-01-29):
Vy už sa určite bojíte, chlapi, že? Pán poslanec Herák, nech sa páči.
Kyselica, Lukáš, poslanec NR SR (2022-06-23):
Ďakujem veľmi pekne. Vážený pán predsedajúci, vážené pani poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil ako spravodajca v prvom čítaní k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, že gestorský výbor prerokoval návrh zákona do 12. septembra 2022. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru, vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Viskupič, Marián, poslanec NR SR (2020-09-23):
Ďakujem za slovo. Pán kolega, ja si myslím, že riešime taký nejaký umelý problém momentálne. Lebo ak si pamätáte, teda z dôvodu korony bol ten nedeľný predaj zakázaný nejaký čas. Stále sa to riešilo, národ to riešil, odkedy sa to otvorilo, tak si myslím, že tu nie je žiadna nejaká že celospoločenská objednávka riešiť to. Veď kto do toho obchodu nechce ísť, tak tam v nedeľu nepôjde. Kto tam ísť musí, tak má tú možnosť. Takže myslím si, že riešime niečo, čo si vie vyriešiť vlastne akoby život sám. A toto by mala byť úloha nás zákonodarcov, že to, čo si vie vyriešiť život sám, do toho sa nemotajme, a to, kde teda povedzme to zlyháva, tak tam je naša úloha urobiť nejaký, nejaký teda rozumný zákon. A potom ešte jedna vec je tu kľúčová. Všimnime si, že stále častejšie tie pokladníčky nahrádzajú stroje, hej, vidíme tie automatické pokladne, nie je dlho čas, keď my budeme práve za toto bojovať, aby tie dámy, ktoré častokrát svojím vzdelaním a skúsenosťami ani nemajú možnosť nič iné robiť alebo veľmi ťažko by si hľadali inú prácu, budú o prácu prichádzať. Nebudú môcť ísť do práce, nielen že v nedeľu, ale ani v bežný pracovný deň. Aj toto majme trošku nejak na pamäti. Ďakujem pekne.
Danko, Andrej, podpredseda NR SR (2024-04-16):
Ďakujem. Žiada si k rozprave zaujať stanovisko spravodajca? Nie. Prerušujem rokovanie o tomtom bode programu. Pristúpime... (krátke vypnutie mikrofónu) 12. schôdze, ktorým je návrh vlády na skrátené legislatívne konanie o vládnom návrhu zákona o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov. Návrh vlády je pod tlačou 198. Prosím ministra dopravy Slovenskej republiky Jozefa Ráža, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov , tlač 198.)
Jurzyca, Eugen, poslanec NR SR (2018-12-03):
Ďakujem. Len krátko. Rozumiem tomu tak, že teda nafta sa stane lacnejšou, podľa ekonomického myslenia by sa jej teda malo spotrebovať viac. Chcem sa opýtať, prečo sú dopady na životné prostredie nula? Ďakujem.
Szőllős, Ján, poslanec NR SR (2023-02-17):
Pán predsedajúci, dajte, prosím, hlasovať o pozmeňujúcom návrhu poslanca Kremského, ktorý bol predložený v rozprave. Ide o posunutie účinnosti.
Grečková, Lea, poslankyňa NR SR (2012-10-19):
Vážená pani predsedajúca, vážené kolegyne, kolegovia, dovolím si predložiť pozmeňujúci a doplňujúci návrh k vládnemu návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov. Vládny návrh zákona, o ktorom rokujeme, by sa menil a dopĺňal takto: V čl. I za bod 31 sa vkladá nový bod 32, ktorý znie: V § 18 ods. 3 písm. o) sa za slovo „vykupovať“ vkladajú slová „odpad z farebných kovov alebo iný kovový odpad pozostávajúci z kanalizačných poklopov alebo ich častí, krytov kanalizačných vpustí alebo ich častí a iný“. Ďalšie body sa následne prečíslujú. Cieľom tohto pozmeňujúceho a doplňujúceho návrhu zákona je zakázať vykupovanie odpadu z farebných kovov alebo iný kovový odpad, ktorý pozostáva z kanalizačných poklopov alebo ich častí, alebo to, čo pripomína ich časti, a krytov kanalizačných vpustí alebo ich častí. V súčasnosti v zmysle § 19 ods. 3 písm. e) zákona o odpadoch platí, že ten, kto vykonáva zber odpadov vrátane ich výkupu, je povinný vykupovať odpad z kanalizačných poklopov a krytov kanalizačných vpustí iba od správcov pozemných komunikácií a, samozrejme, podnikateľských subjektov, ktorí s nimi pracujú na zmluvnom základe. Túto novelu som ešte v 2008. podávala ja s kolegami. Zákon o odpadoch v § 18 ods. 3 písm. o) zakazuje vykupovať kovový odpad iným spôsobom. Za porušenie uvedenej povinnosti je príslušný orgán štátnej správy odpadového hospodárstva uložiť pokutu od 7 do 16-tisíc eur, pričom ak sa to zopakuje dvakrát, tak môže na tri roky pozastaviť činnosť takémuto podnikateľskému subjektu. Pozmeňujúci a doplňujúci návrh reaguje na prax. Za účelom získania peňazí v praxi dochádza ku krádeži poklopov. Myslím si, že to všetci vnímame, všetci vieme a zároveň tam dochádza častokrát k ohrozeniu života najmä u malých detí. Na základe uvedených dôvodov navrhujem absolútne zakázať vykupovať odpad z kanalizačných poklopov vcelku aj z ich jednotlivých častí. Mohlo by sa zdať, že to môže spôsobiť problém environmentálny, že čo sa stane s poklopmi, ktoré bude chcieť napríklad Správa ciest odniesť do zberu. No po komunikácii s riaditeľmi Správy ciest neodnášajú poklopy do zberu, len ich doplňujú, tie ukradnuté. Takisto aj ako viceprimátorka mesta u nás som si zisťovala, či sme niekedy odniesli nejaký poklop do zberu. Neodniesli. Vždycky len doplňujeme tie ukradnuté, a ak by sa náhodou nejaký našiel, tak si myslím, že to železo sa dá vždycky, vždycky použiť napríklad do základov, kde sa aj tak kupuje, aby sa základy vystužili. Ďalšia táto zmena, ktorú navrhujem, si vyžiadala, samozrejme, ešte legislatívnotechnickú úpravu, a to v čl. I, kde sa za bod 43 vkladá nový bod 44 , ktorý znie, že v § 19 ods. 4 písm. e) sa vypúšťajú slová „z kanalizačných poklopov, krytov a kanalizačných vpustí“, aby sa nám dostali von z paragrafu, kde sú obmedzenia pre ich vykupovanie iba od Správcov ciest a od tých, ktorí pracujú s nimi na zmluvnom základe. Ďakujem za pozornosť.
Kočiš, Eduard, poslanec NR SR (2021-03-30):
Ďakujem pekne za slovo, pán predsedajúci. Pani kolegyňa, naozaj veľmi pekne chcem poďakovať za váš prejav, za kultivovaný bod do tejto rozpravy. Ale čo sa týka dosiahnutia uhlíkovej neutrality v roku 2040, podľa mňa je to hlboko nereálne, pretože Slovensko je tak maličká krajina, taký maličký kúsok sveta, ktorý jednoducho len v minimálnom alebo v skoro žiadnom množstve nedokáže ovplyvniť túto celosvetovú globálnu krízu, a je to hlavne postavené na troch najväčších znečisťovateľoch životného prostredia a ovzdušia, tak ako to povedal kolega Suja, a tými sú Spojené štáty americké, Čína a India a statne sa k nim pridávajú aj podľa niektorých odborníkov menej rozvinuté krajiny, a to Pakistan a Bangladéš, čo ma dosť značne prekvapilo, ale je to tak. Čiže je to päť najväčších znečisťovateľov ovzdušia a životného prostredia v celosvetovom meradle. Takže táto petícia alebo táto, títo signatári tejto výzvy, ktorí sa zaoberajú touto problematikou, áno, kvitujem to, pretože ochrana životného prostredia je veľmi dôležitá, musíme sa týmto problémom zaoberať, ale v rámci Slovenskej republiky by som to skôr naozaj videl na regióny a časti Slovenska, ktoré boli postihnuté určitou značnou nejakou ťažbou uhlia alebo nejakou veľkou priemyselnou sférou, ktorá tam kedysi za čias socializmu pôsobila, ale predostrieť to na nejaké celosvetové globálne ohrozenie z pozície Slovenskej republiky je dosť také, by som povedal, až úsmevné, pretože naozaj Slovenská republika tento celosvetový problém nemôže veľmi ovplyvniť. Môžme kričať, môžme hlasno poukazovať aj z pozície poslancov Národnej rady, ale tak, ako povedal kolega Suja, je veľmi dôležité, aby sa k takýmto problematickým veciam vyjadrovali často a nepretržite čelní predstavitelia štátu. Ale aj tak veľmi pekne ďakujem za váš bod do tejto rozpravy.
Pleštinská, Zita, poslankyňa NR SR (2021-01-29):
Ďakujem pekne, pán predsedajúci. Vážený pán navrhovateľ, milé kolegyne, kolegovia, už ste vo svojich príspevkoch takmer všetko povedali, čo som aj chcela vo svojom príspevku povedať. Možno aj pani Sulanová hovorila, že dávame obciam a mestám právomoci; nie, ony ich už majú. Tento návrh zákona mení a dopĺňa zákon 50/1976 Zb. o územnom plánovaní a stavebnom poriadku (stavebný zákon). Podotýkam, že sa jedná o prenesený výkon štátnej správy, ktorý vykonávajú mestá, obce prostredníctvom stavebných úradov. V minulosti ju vykonávala špecializovaná štátna správa, ktorá bola v gescii ministerstva životného prostredia. Ja som v tomto období 15 rokov bola vedúca stavebného úradu v Starej Ľubovni, som profesný architekt. V súčasnosti je štátna správa v oblasti životného prostredia v kompetencii okresných úradov a územné plánovanie a stavebný poriadok je prenesený výkon štátnej správy, ktorý bol prenesený na obce a mestá. Samozrejme, máme 2 930 možno, neviem presne, obcí a miest, ktoré vykonávajú túto právomoc. Malé obce sú združené do spoločných stavebných úradov a, samozrejme, každý starosta nedokáže povedzme tak profesne vykonávať túto právomoc, preto je možno dôležité sa do budúcna možno zaoberať otázkou originálnych funkcií a v podstate prenesený výkon štátnej správy, ktoré obce vykonávajú, a možno pozrieť sa na nejaké zdieľané služby, ktoré by aj za malé vlastne obce mohli túto kompetenciu vykonávať. Zákon 50/1976 Zb. platí už takmer 45 rokov. Bol niekoľkokrát novelizovaný. Mám vedomosť, že je novela alebo nový zákon vlastne pripravený už na ministerstve životného prostre... ministerstve dopravy a je vlastne aj pripomienkovaný, pravdepodobne ako kolega povedal, pán podpredseda Holý pripravuje novú verziu. Ale ja by som povedala, najväčší problém, ako pán predkladateľ vlastne povedal, čo táto novela prináša, zjednodušuje ten proces, ktorý už niekoľkokrát bol snahou vlastne novely vytvoriť. Najväčší problém však vidím vo výkone štátneho stavebného dohľadu, ktoré, ktorý malé obce nie sú schopné vykonávať, a rovnako aj § 88 stavebného zákona, ktorý hovorí o odstraňovaní a dodatočnom povoľovaní stavieb. Tento stav stavebných úradov je živnou pôdou pre tých, ktorí v oblasti reklamných stavieb nechcú dodržiavať pravidlá. Čiže na jednej strane ten, tá naša snaha pripraviť nové pravidlá alebo zjednodušiť ten celý proces odstraňovania smogu a týchto bilbordov vítam, na druhej strane sa treba pozrieť, ako obce a mestá dokážu túto kompetenciu vykonávať tak, ako by si možno aj skupina navrhovateľov v Národnej rade predstavovala. Ja verím, že pán podpredseda Holý pripraví nový stavebný zákon, ktorý tak dlho očakávame, a aj vlastne táto problematika, ktorá vlastne sa zaoberá hlavne výkonom štátneho stavebného dohľadu, bude naplnená. Takže vítam tento návrh, obávam sa, že vlastne mestá to dokážu možno spraviť, ale malé obce budú mať aj v tejto kompetencii problém. Ďakujem pekne.
Kuffa, Štefan, poslanec NR SR (2020-12-03):
Ďakujem za slovo. Presne tak, aby sme prijatím týchto, tohto návrhu zákona nevytvárali v našej krajine právny chaos. Myslím, že toho chaosu máme dosť, ako pán kolega si to spomínal aj v rámci rozpravy. A to sme namietali, keď tu bola ešte tá prvá vlna pandémie COVID-19, tak prijímali sa tu protiústavné zákony a nazvali sme ten zákon, sme ho pomenovali špicľovací, kde sme sledovali občanov Slovenskej republiky, kde sa pohybujú. Nehovoriac o tom a sú veľmi zlé a negatívne skúsenosti ešte z tej prvej vlny COVID-u, kde v podstate hlavne naši občania, ktorí sa vracali zo zahraničia, tak nemohli sa dostať domov. Nikoho nezaujímalo na hranici, že kam máš nasmerované, ale kde najbližšie to bolo, ale veľakrát to nebolo, kde najbližšie, tak si išiel do toho lágeru, lebo ja to nepoviem ani, že to bolo nejaké karanténne miesto, ale boli to novodobé lágery, lebo nikoho vtedy nezaujímalo, že či vás dajú do jednej miestnosti s pozitívnym, s pozitívnym ďalším človekom, ktorého ste vôbec nepoznali. Veľakrát to bolo nedôstojné a veľmi veľa sťažností, ktoré zaznievali zo strany občanov. Som aj ja veľmi rád, že je tu predseda Ústavného súdu, ktorý aj má možnosť vypočuť aj tieto názory nás ako poslancov a veľakrát nás to trápi, ale keď sme poslanci v opozícii, častokrát nemáme inú voľbu len v podstate okomentovať a pripomienkovať tieto veci, ale tá vládna väčšina nás tuná takto prehlasuje. Vysoko oceňujem aj tú skutočnosť, že predseda Ústavného súdu naozaj zachoval tú apolitičnosť a naozaj sa vyjadroval k problematike vecne a nepriklonil sa ani na jednu, ani na druhú stranu. Ďakujem.
Laššáková, Jana, podpredsedníčka NR SR (2015-01-29):
Pán poslanec Zajac, nech sa páči.
Laurenčík, Milan, podpredseda NR SR (2020-12-02):
Nech sa páči, máte 20 minút.
Hirman, Karel, minister hospodárstva SR (2022-10-20):
Ďakujem veľmi pekne. Vážený pán predsedajúci, vážené pani poslankyne, vážení páni poslanci, prajem tiež dobré ránko alebo dobrý deň. Cieľom tohto vládneho návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov je v reakcii na aplikačnú prax upraviť podmienky poskytovania dotácií na rozvoj priemyselnej výroby, výskumu, vývoja a služieb. Návrhom zákona sa zavádzajú elektronické žiadosti o poskytnutie dotácie, upravujú sa niektoré podmienky týkajúce sa ostatných účelov dotácie a tiež úpravy reagujúce na stav v oblasti banských činností. Medzi najvýznamnejšie navrhované zmeny patria: - úprava dvoch nových účelov použitia dotácie, a to preložka elektronických komunikačných sietí alebo vybraných líniových stavieb a náklady na štúdiu realizovateľnosti projektu súvisiaceho s rozvojom priemyselnej výroby, výskumu, vývoja a služieb, - ustanovenie pravidiel spolufinancovania účelu dotácie, - zavedenie novej kategórie úloh, na plnenie ktorých môže obec alebo VÚC, vyšší územný celok, žiadať dotáciu, - vytvorenie podmienok na podávanie žiadostí, týkajúcich sa mimoriadnych a naliehavých úloh súvisiacich s investíciou investora aj mimo výzvy na predkladanie žiadostí a - úprava povinnosti prijímateľa a požadovaných príloh k žiadosti v reakcii na uvedené zmeny. Vážený pán predsedajúci, vážené pani poslankyne, vážení páni poslanci, dovoľujem si vás požiadať o podporu predloženého vládneho návrhu zákona. A ďakujem vám za pozornosť.
P. Hrušovský, predseda NR SR: (2003-05-20):
M. Maxon, poslanec: Aj vy tam budete mať väčší kľud a aj tí, ktorí sa venujú svojej práci v parlamente, budú mať väčší kľud.
P. Paška, predseda NR SR: (2008-07-02):
(Hlasovanie.) 141 prítomných, 62 za, 65 proti, 14 sa zdržalo. Tento návrh sme neprijali.
Grendel, Gábor, podpredseda NR SR (2021-05-03):
Desať faktických poznámok na vystúpenie pána poslanca Takáča. Končím možnosť prihlásiť sa s faktickými. Ako prvý, pán poslanec Suja.
Grendel, Gábor, podpredseda NR SR (2021-04-01):
V rozprave teraz vystúpi pán poslanec Linhart.
Hrnčiar, Andrej, podpredseda NR SR (2017-05-18):
Končím možnosť nahlásiť sa s faktickými poznámkami. Nech sa páči, pani poslankyňa Zimenová.
Sopko, Miroslav, poslanec NR SR (2019-04-03):
No tak ako v poriadku. Ďakujem, Natália, za tvoju pripomienku a teda faktickú poznámku. Nuž veľa vecí sa by dalo ešte o tom povedať. Ako pre mňa osobne, možnože si to pamätáte, bolo dosť šokujúce, keď sme videli a bolo to aj medializované, čo sa dialo v Košiciach, ako určité partie mladých ľudí vytvorili normálne ring dievčat, nech sa medzi sebou pobijú. Ešte predtým som videl rôzne takéto podobné akože videá, ktoré deti potom púšťajú na sociálne siete. Zároveň buďme k sebe úprimní, mám množstvo podnetov aj od učiteľov, ktorí to zažili. Jednoducho boli nahratnutí počas toho vyučovania bez ich vedomia, až neskôr sa o tom dozvedeli. Takže sú to veci, ktoré sa veľmi ľahko dajú zneužiť. Preto si stále myslím, že jednak samotný zákonný rámec je dôležitý, ale plus k tomu je zároveň dôležité o tej prevencii nielen hovoriť, ale aj prakticky vykonávať. Ja veľmi oceňujem z tohto miesta činnosť občianskeho združenia Preventista, ktorá sa venuje tejto problematike. Máme aj Asociáciu pre kybernetickú bezpečnosť, ktorá spolupracuje s týmto občianskym združením. Tiež som bol s nimi v komunikácii pri tvorbe tohto návrhu zákona a mnohé ich podnety som doňho aplikoval. Čiže je dôležité s týmto prísť a začať o tejto... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-10-23):
Pán poslanec Zajac.
Jurinová, Erika, podpredsedníčka NR SR (2015-09-29):
Ďakujem pekne. Pán poslanec, na vaše vystúpenie nie je faktická poznámka. Dávam slovo poslednému prihlásenému rečníkovi do rozpravy pánovi poslancovi Danielovi Lipšicovi.
Kolíková, Mária, poslankyňa NR SR (2024-06-19):
Ďakujem veľmi pekne, pán poslanec. Páčila sa mi osobitne znovu tá časť, kde ja si myslím, že treba si naozaj spolu vzájomne úprimne povedať, že či chceme vyjsť nejakou cestu, kde sa stretneme aj s koalíciou na opatreniach, alebo proste ten záujem tu nie je. Pretože ak tu ten záujem je, tak by tu mal byť nejaký priestor na diskusiu, kde budeme privzatí ako partneri, ale, bohužiaľ, také niečo sa tu nedeje. A áno, tak ako ste aj povedali, tá osobitná ochrana, ktorá tu má byť zabezpečená automaticky, tak ja tam nevidím žiadny potrebný skutkový základ teraz bez ďalšieho, pretože je zjavné, že operatívne tu funguje, že ten, kto potrebuje ochranu, tak jednoducho ju dostane. Tak či už ju dostal pán poslanec Glück a neviem koľkatí poslanci, ale som pochopila, možno aj vy, pán poslanec Gašpar, ste dostali, ja neviem, veď ale to je absolútne v poriadku, to znamená, ak je tá situácia taká, že to treba, tak jednoducho je tu na to mechanizmus, aby to tá osoba dostala. Či je to poslanec, či je to novinár, či je to sudca, alebo prokurátor, bez ohľadu na to, či to automaticky má mať alebo nie. A potom ono to naozaj tak je, že aj tie kapacity sú nejaké, my sme riešili, že či vôbec tí ľudia, ktorí dnes majú vlastne ochranu automaticky, či vôbec ju majú mať, pretože sa javil nedostatok osôb, ktoré sú na to pripravené, aby poskytli takúto ochranu týmto osobám. To znamená, že vy keď to takto naširoko idete, idete zabezpečiť zo zákona, tak sa naozaj veľmi ľahko môže stať, že potom tí ľudia, ktorí to potrebujú, tak proste nedostanú kvalitných ľudí, ktorí ich majú chrániť, jednoducho lebo takí nebudú, hej, nezvesíme ich len tak, a naopak budú ju mať tí, ktorí to nepotrebujú. A to mi potom pripomína policajný štát, že naozaj rozhadzovať tú policajnú ochranu kade-tade, veď to súvisí aj s autom, aj s vodičom, ktorý je policajt, aj s ochrankárom potom ďalším... (Prerušenie vystúpenia časomerom.)
Grendel, Gábor, podpredseda NR SR (2020-07-24):
Pán poslanec Kašper.
V. Veteška, podpredseda NR SR: (2006-12-14):
To znamená, že vyhlasujem prestávku do 10.50 hodiny. Ďakujem. Ešte pani Laššáková? Zapnite mikrofón pani Laššákovej, ešte poprosím. (Reakcia poslankyne.) Nemáte kartu. Tak si zoberte kartu pána Jarjabka, on vám dá rád kartu. Už máte mikrofón aj bez karty.
Lipšic, Daniel, poslanec NR SR (2014-12-12):
Pán predseda, chcel by som vás, chcel požiadať, keby ste vedeli zabezpečiť účasť aspoň teda ministra dopravy v sále. Je takým dobrým zvykom v takej nejakej parlamentnej kultúre, ani nie tej slušnej, ale normálnej, patrí vždy, že odvolávaný minister tu zvykne sedieť. Chápem, že keď si odskočí alebo, to je v pohode, ale, ale pamätáme si, keď odvolávali kolegovia zo SMER-u z absurdných dôvodov premiérku Radičovú, sedela tu do noci stále. Keď už ostatní kolegovia necítia potrebu solidarizovať sa s ministrom dopravy, tak patrí k takej ani nie že slušnej kultúre, k takej elementárnej tradícii tohto parlamentu, že odvolávaný minister tu sedí. Keď už Robert Fico tu nezvykne sedávať, keď je odvolávaný, to patrí, zrejme chýbal niekde, keď sa rozdávala odvaha, tak minister dopravy by tu teda sedieť mohol. (Potlesk.)
Gašpar, Tibor, podpredseda NR SR (2024-09-10):
Ďakujem pánovi poslancovi. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Prihlásili sa dvaja poslanci. Prvý, pán poslanec Krajčí za SLOVENSKO, nech sa páči.
Sulík, Richard, predseda NR SR (2011-05-18):
Pán poslanec Beblavý chce reagovať? Nech sa páči.
Žiga, Peter, podpredseda NR SR (2024-01-10):
Pán poslanec Krátky.
Pčolinský, Peter, podpredseda NR SR (2023-06-28):
Pán poslanec Kyselica.
Bugár, Béla, podpredseda NR SR (2018-09-12):
Ďakujem. Teraz dávam slovo pánovi poslancovi Blanárovi, ktorý je spravodajcom z výboru pre zdravotníctvo, aby nás informoval o výsledku rokovania výboru o tomto návrhu.
Mihál, Jozef, poslanec NR SR (2017-04-07):
Áno, keď si teda spomínam na to, čo chvályhodné urobil pán minister Richter pre mladé rodiny, tak si napríklad spomínam a určite túto povinnosť si plníte, vážené kolegyne, kolegovia, ak vaše dieťa dosiahne vek tri roky, tak ste podľa ministra Richtera povinní hlásiť, ako sa oň budete ďalej starať. To stále platí, to sa zaviedlo v roku 2013. Dodržujete to vy, vaši známi, vaši priatelia? Ak nie, tak pozor! Lebo prídete o prídavky na deti. No a tie prídavky na deti, keď už ich mám v ústach, tak štyri roky po sebe sa nezvýšili ani o jeden jediný cent. Teraz pán minister Richter, plus 10 eur na rodičovskom príspevku. Viete, o koľko vzrástli mzdy, reálne príjmy, o koľko sa zvýšili daňové príjmy štátu za ten istý čas? Ten rodičovský príspevok mal byť zvýšený trojnásobne, ak nie viac. Toto je politika pre rodiny? Jasličkový zákon? Zbabraný tak, že, a už tu padlo veľakrát, ale tak, že uvidíme, čo na to povie Ústavný súd. Ale pán prezident ho nepodpísal ani prvý, ani druhýkrát. To sú konkrétne fakty, konkrétne výsledky rodinnej politiky ministra Richtera. Kašle na rodiny, keď to poviem otvorene. A pýtam sa znova: Prečo ako skúsený politik, ktorý veľmi dobre vie, čo táto kauza znamená, čo to znamená v jeho politickej kariére, prečo túto kauzu kryje? Aký to má zmysel? Ja, keby som bol minister a toto sa mi stane, tak neváham ani sekundu. Akreditačná komisia rozhodla, samozrejme, jasné, zatvorené. Veď máme tu 20 ďalších zariadení, ktoré sú poloprázdne. Tie deti má kto preliečiť, má kto vychovať, keď už to nedokážu rodičia.
Jurinová, Erika, podpredsedníčka NR SR (2014-09-11):
Ďakujem, pán spravodajca. Otváram rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy sú prihlásení dvaja páni poslanci. Uzatváram možnosť prihlásiť sa do rozpravy. Dávam slovo prvému prihlásenému pánovi poslancovi Cicoňovi. Predpokladám, že pán Petrák nechce využiť slovo ako predkladateľ.
Puci, Róbert, poslanec NR SR (2016-10-11):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Kaliňák, Robert, podpredseda vlády a minister vnútra SR (2014-10-16):
Ja viem, že nedodržujem rokovací poriadok, len ma prekvapuje, že... (Prerušenie vystúpenia predsedajúcou.)
Puci, Róbert, poslanec NR SR (2015-03-17):
Týmto sme hlasovali o všetkých pozmeňujúcich návrhoch. Pán predseda, mám splnomocnenie gestorského výboru, aby sme pristúpili k tretiemu čítaniu ihneď. Dajte, prosím, o tomto hlasovať.
Laššáková, Jana, podpredsedníčka NR SR (2012-09-19):
Ďakujem, pán minister. Na vystúpenie pána ministra dvaja páni poslanci s faktickými poznámkami. Pán poslanec Osuský a pán poslanec Dzurinda. Končím možnosť prihlásiť sa s faktickými poznámkami. Nech sa páči, pán poslanec Osuský.
Ježík, Jozef, poslanec NR SR (2024-06-12):
Navrhujem hlasovať dneska o jedenástej.
Šimečka, Michal, podpredseda NR SR (2024-02-23):
Ďakujem pekne. Pán poslanec Vašečka s reakciou na faktické.
Vašečka, Richard, poslanec NR SR (2012-10-29):
Ďakujem. Ďakujem všetkým za faktické poznámky. Skúsim reagovať stručne na tie faktické, kde padli otázky. Nikoho neobviňujem, ja by som chcel poznamenať, že reagoval som na pani poslankyňu, na takéto jej konkrétne tvrdenia, ktorým, si myslím, chýba pokora, je tam určitá, no nebudem to hodnotiť, proste keď obviňuje iných z nejakých izmov, keď dáva alebo snaží sa spôsobiť dojem, že ona je tá vedecká a tí ostatní sú tí nevedeckí, a takisto aj tie poznámky o Bohu a kde bol Boh, nemyslím si, že boli celkom férové a tolerantné. Toľko k otázkam. Ďalej, hovoríte o konfrontácii. No ja hovorím o tom, že to prispieva ku konfrontácii a posilňuje to konfrontáciu medzi majoritou a rómskou menšinou. Tým som myslel, že ten návrh posilňuje konfrontáciu. Ďalej, k pani Nicholsonovej, jej faktickej poznámke. O tých znásilneniach, hovorím, vy argumentujete, a veľakrát ste to povedali, že príde nejaký opitý muž domov, vynucuje si sex a tak sa narodí dieťa, a preto to riešme tak, že tá žena sa môže dať bezplatne sterilizovať, a tým sa to vyrieši. No, ja nesúhlasím s takýmto riešením. Myslím si, že dokážeme sa zamerať aj na iné a podstatne kvalitnejšie riešenia. To, že tá žena nebude mať dieťa, je jedna vec, že bude znásilnená, to sme nevyriešili. Ďalej, reakcia na pána poslanca Drobu. Sterilizácie sú dostupné na Slovensku. Ide tu však o posun ich schválenia, dokonca podporu z verejných financií, preto s tým nesúhlasím. Argumentovanie, že je to ekonomicky výhodné. Podľa mňa rozhodujúcejšia je ľudská dôstojnosť a ľudský život ako ekonomická výhodnosť. A, pán Galko, nie som za celoplošný zákaz sterilizácií zákonne, ale je pre mňa otázkou, čo s lekármi, ktorí majú Hippokratovu prísahu a chcú slúžiť zdraviu ľudí.
Blanár, Juraj, podpredseda NR SR (2021-02-04):
Ďakujem. Ďalší v rozprave, ktorý je prihlásený za poslanecký klub SaS, je pán poslanec Marián Viskupič, ktorému udeľujem slovo. Tvoje vystúpenie má 30 minút.
Gaborčáková, Soňa, poslankyňa NR SR (2016-05-19):
Hlasovanie k tlači 87. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ďuriš Nicholsonová, Lucia, podpredsedníčka NR SR (2016-10-21):
Ďakujeme aj my, pán poslanec Antal. Vy ste boli ešte písomne prihlásený, tak, vo vašom vystúpení? Tak. Ďakujem. Otváram teraz možnosť prihlásiť sa do rozpravy ústne, nech sa páči. Dvaja páni poslanci, pani poslankyňa Kiššová, pán poslanec Kvorka. Končím možnosť prihlásiť sa do rozpravy. Pani poslankyňa Kiššová, nech sa páči, máte slovo.
Bašistová, Alena, poslankyňa NR SR (2017-10-17):
Ďakujem veľmi pekne za slovo. Ja musím povedať, že do istej miery súhlasím s kolegyňou a niektoré záležitosti z toho, čo bolo povedané, sa podarilo aj pretaviť do pozmeňujúcich návrhov, ku ktorým teda rokovali dlhú dobu sociálni partneri. Musím ja sama za seba povedať, že to nie je niekedy jednoduché, pretože sami sociálni partneri sa nedokážu medzi sebou dohodnúť. Takže úloha na strane ministerstva nie je jednoduchá, pretože to musí nejakým spôsobom skoordinovať a dať vonku také pozmeňujúce návrhy, ktoré by zohľadnili všetky požiadavky. Pokiaľ ide o tú poznámku ku stretnutiu, tam neboli koaliční partneri, len ja ako predsedníčka výboru a bola som tam z toho dôvodu, aby sme rýchlo to, na čom sme sa dohodli so sociálnymi partnermi, aby sme to vedeli premeniť do paragrafovej podoby aj na ministerstve a potom aj v Národnej rade, aby sme to dokázali potom predložiť. Mňa osobne, rovnako ako aj kolegyňu, trápi valorizačný mechanizmus, ale držím sa toho, čo je napísané v programovom vyhlásení vlády, to bolo aj zahrnuté v rámci danej novely. Ide o zefektívnenie viaczdrojového financovania sociálnych služieb a tak ďalej. A pevne verím, že to, čo bolo povedané, že každý rok sa bude tento stav prehodnocovať, že sa budeme držať toho, čo je v programovom vyhlásení vlády. Taktiež mám poznámku k zjednoteniu posudkovej činnosti. S tým súhlasím. Dnes na úradoch práce sa posudzuje podľa diagnózy, na vyšších územných celkov nie, ale tiež je to v programovom vyhlásení vlády a pevne verím, posudková činnosť momentálne sa nachádza, pokiaľ mám dobré informácie, na strane ministerstva zdravotníctva a budú prebiehať rokovania, takže verím, že dôjde k naplneniu aj tohto bodu programového vyhlásenia vlády. Ďakujem veľmi pekne.
M. Hort, podpredseda NR SR: (2009-02-10):
S faktickými poznámkami na vystúpenie pána poslanca Prokopoviča sa prihlásili pán poslanec Ján Richter, pán poslanec Jozef Šimko, pán poslanec Stanislav Janiš. Uzatváram možnosť prihlásiť sa s faktickou poznámkou na vystúpenie predrečníka v rozprave. A slovo má teraz pán poslanec Ján Richter. Nech sa páči.
Blanár, Juraj, podpredseda NR SR (2020-12-10):
Pani poslankyňa má záujem o doplňujúcu otázku. Nech sa páči, pani poslankyňa.
Marcinková, Vladimíra, poslankyňa NR SR (2020-05-13):
Ďakujem pekne. Som veľmi rada, že poslanec Dostál spomenul, že táto sála bola plná počas vystúpenia pani ombudsmanky na rozdiel možno od predchádzajúcich rokov. A chcem zdôrazniť, že teraz má v parlamente väčšinu tá čas slovenskej politickej scény, ktorej naozaj záleží na dodržiavaní ľudských práv, ich ochrane, a naozaj teraz verím, že krajinu vedú ľudia, ktorí nie sú ľahostajní k týmto právam a možno aj k tým, ktorých nie je hlasno počuť, ale ktorým dala hlas dnes pani ombudsmanka v parlamente. Čiže ďakujem aj za to, že sme tu boli v takom hojnom počte. Pre mňa ako novozvolenú poslankyňu je to veľmi výrazný signál, že som v správnom zoskupení, v správnej koalícii. Ďakujem pekne. (Potlesk.)
P. Hrušovský, predseda NR SR: (2005-12-07):
S. Zubo, poslanec: Pán poslanec, v minulosti ste už zaujali rôzne stanoviská z rôznych pozícií a v rôznych situáciách. Ja pripúšťam skutočnosť, že momentálne máte určité iné stanovisko ako v minulosti z iných pozícií a z iných zásad a princípov, ale napriek tomu všetkému mne je jedna vec momentálne nejasná. Vy ste hovorili o národnom kapitalizme a prosím vás pekne, mohli by ste to aj pred touto Národnou radou povedať, definovať z vášho pohľadu, vo vašich očiach, čo to je ten národný kapitalizmus? A už keď áno, a budete definovať a predpokladám, ako ho budete definovať, mohli by ste povedať tejto Národnej rade a občanom tejto republiky, či vám nebolo v príkrom rozpore zastávať funkciu ministra národnej obrany v rozpore s vašimi princípmi, o ktorých ste dnes tu hovorili? Ďakujem.
Mihál, Jozef, poslanec NR SR (2012-09-13):
Dobre. V závere k účinnosti, už to tu zaznelo. Účinnosť sa navrhuje k 1. januáru. Nech je ako chce, nech ten obsah nového Zákonníka práce bude schválený v akejkoľvek podobe, v každom prípade aj ja sa prikláňam a odporúčam, pán minister, aby ste zvážili účinnosť tejto novely, aby ste počkali s tým, aké dopady na podnikateľskú sféru, na zamestnanosť budú mať tie ťažké zmeny v odvodoch, v daniach, dohody a podobne. Čiže treba počkať, ako sa tieto dosť zásadné zásahy do daňového a odvodového systému prejavia, najmä pokiaľ ide o zamestnanosť k 1. januáru 2013. A naozaj vo vašom záujme je, aby ste s novelou Zákonníka práce počkali aspoň, aspoň ten rok a zvážili skutočne, akým spôsobom sa bude ďalej vyvíjať slovenská ekonomika vrátane prostredia, ktoré na nás pôsobí zvonku, a ako tie zmeny v daniach, odvodoch spôsobia prepady zamestnanosti. Pretože keď to tej rakvy budete pribíjať naraz viac klinčekov, tak tú rakvu naozaj úplne, úplne tak zatlčiete, že pochováte zamestnanosť úplne. Chcem ešte na záver povedať, že sú v novom Zákonníku práce dobré zmeny. Spomeniem tie, ktoré sa mi páčia najviac. Je to úprava výpočtu priemerného zárobku. To je dobrá úprava. Je to spravodlivejšie, je to správne. Takisto sa mi veľmi páči nové právo zamestnanca pri čerpaní dovolenky, ktorú si bude môcť vyčerpať podľa vlastného rozhodnutia, ak do 30. júna roka nasledujúceho zamestnávateľ neurčí čerpanie, aby mu tá dovolenka neprepadla. A veľmi dobrý je aj nový paragraf, ktorým sa zavádza možnosť dohody na náhrade za stratu času. Tieto zmeny vítam, ale tak ako som počas môjho prejavu povedal, mám množstvo, množstvo ďalších a ďalších výhrad, ktoré sa potom, samozrejme, premietnu v druhom čítaní aj do adekvátneho množstva a kvality pozmeňujúcich návrhov. Ďakujem pekne za pozornosť
Grausová, Natália, poslankyňa NR SR (2018-05-16):
Pán predsedajúci, ja chcem k tomu zákonu o vyslaní vojakov do Litvy... (Prerušenie vystúpenia predsedajúcim.)
Šimečka, Michal, podpredseda NR SR (2024-06-26):
Ďakujem veľmi pekne. Otváram rozpravu, do ktorej som dostal päť písomných prihlášok a ako prvá za klub Progresívneho Slovenska vystúpi pani poslankyňa Jaurová. Nech sa páči.
Solymos, László, poslanec NR SR (2010-12-15):
Ďakujem pekne. V rozprave nevystúpil žiaden poslanec a nepadol žiaden pozmeňujúci návrh, takže, pán predsedajúci, dajte, prosím, hlasovať o uznesení Národnej rady Slovenskej republiky, ktoré tvorí prílohu tejto správy.
Laššáková, Jana, podpredsedníčka NR SR (2014-11-10):
Pán poslanec Susko.
Poliačik, Martin, poslanec NR SR (2013-10-30):
Ďakujem, pán predseda. Dajte, prosím, hlasovať o tom, že Národná rada prerokuje návrh ústavného zákona v druhom čítaní.
Saloň, Marián, poslanec NR SR (2021-03-16):
Ďakujem veľmi pekne, vážený pán predsedajúci. Pani poslankyňa, chcem oceniť tento váš návrh a za stranu, za klub strany SMER – sociálna demokracia vám garantujem, že tento návrh podporíme, pretože je to dobrá myšlienka. Si myslím, že policajtky, vojačky si zaslúžia toto dorovnanie, tak ako je to vo všeobecných právnych predpisoch A zároveň vás chcem poprosiť o jednu vec. Je to zákon číslo 328. Viete, o čom hovorím, je to strašne citlivá vec. Keď sa otvorí v parlamente zákon číslo 328, spozornejú všetci policajti, všetci hasiči, všetci vojaci, spozornejú všetci, ktorí majú nárok na výsluhový dôchodok podľa tohto zákona. V dobrom vás chcem poprosiť o verejnú garanciu, že tento návrh zákona sa bude striktne držať iba tejto materskej a že nedôjde v druhom čítaní k nejakým pozmeňovacím návrhom, ktoré by viedli k nejakému možnému či už zníženiu toho sociálneho zabezpečenia policajtov, vojakov, hasičov a všetkých v služobnom pomere. Čiže na tom mi vážne záleží. Ja tu ten, tento návrh zákona váš podporím, lebo je to dobrá myšlienka, a zároveň vás fakt prosím o to, aby bolo zagarantované aj taká tá informácia smerom navonok, aby, lebo obrátili sa na mňa aj policajti, aj hasiči s tým, že vnímajú to, že je 328 v parlamente, takže len chcem tú garanciu, aby to bolo takto. Ďakujem pekne.
Hort, Milan, podpredseda NR SR (2011-05-27):
Prepáčte, pán kolega. Poprosím vás všetkých, viem, že sa blíži hlasovanie a že je piatok, ale skúste sa upokojiť, lebo neviete si predstaviť, akým spôsobom to dolieha na vystupujúceho a na toho, kto vedie schôdzu, ten šum, ktorý ide zo sály. Poprosím o pokoj. Nech sa páči.
Danko, Andrej, predseda NR SR (2016-12-08):
Prosím, prezentujme sa a hlasujme. (Hlasovanie.) Prítomných 111, za 49, proti 28, zdržalo sa 33, nehlasoval 1. Konštatujem, že sme uvedený návrh neschválili. Procedurálny, pani poslankyňa Remišová.
Vašečka, Richard, poslanec NR SR (2021-06-17):
Ďakujem, pán predseda. V rozprave nevystúpil žiaden poslanec, a teda nikto nepodal žiaden procedurálny návrh. Preto, pán predseda, v súlade s mojím odporúčaním, prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Pleštinská, Zita, poslankyňa NR SR (2021-01-29):
Ďakujem, pán predsedajúci. Vážený pán navrhovateľ, vážené kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 390). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu, do ktorej sa tiež hlásim ako spravodajkyňa. Ďakujem.
Kuffa, Štefan, poslanec NR SR (2014-05-30):
Ďakujem aj za vystúpenie kolegu. Áno, kedysi sa zákonodarcovia nezamýšľali nad tým, že do ústavy treba ukotviť takú základnú vec, akou je manželstvo a rodina. Dnes pod vplyvom skutočne nátlakových skupín, v ktorých je cítiť aj u nás, aj v zahraničí, je to nevyhnutné a je to potrebné. Áno, je to také, že čo zmení táto veta? Áno, táto jedna veta alebo tieto tri vety v ústave môžu zmeniť túto našu celú krajinu. K čomu? K tomu pozitívnemu. Vytvorí sa naozaj takáto jednotka zdravej rodiny. Zdravá rodina je tou bojovou čatou alebo tou bojovou jednotkou, ktorá je veľmi silne a schopná odolávať aj voči chudobe. Najlepšie odoláva rodina, ale tá musí byť zdravá. Ak tá rodina je chorá, ak ju budeme systematicky nabúravať, bude s tým veľký problém. A tá veta navyše, ktorá je tam napísaná: „Práva a povinnosti vyplývajúce z manželstva nie je možné založiť inak, teda len manželstvom ako jedinečný zväzok medzi mužom a ženou“, to má hlboký význam. Pre krátkosť času tak preskočím trošku ďalej a spomínaný Chesterton je aj mojím obľúbeným filozofom a je to filozof zdravého rozumu a naozaj v súčasnej dobe je odvahou, odvahou hlásať normálnosť. Chesterton to zažíval už aj v minulom storočí, keď, a on vedel, čo hovorí, bol jednak aj spisovateľom, ale bol aj novinárom zároveň, rozumel tejto problematike a vedel, o čom je tá reč. Teda ja tento návrh zákona podporím. A tak, ako to pekne bolo povedané, že len dve polovice môžu a sú schopné vytvoriť ten celok, a to manželstvo založené medzi mužom a ženou, muž a žena dokáže vytvoriť tú jednotu, dokáže vytvoriť takmer tú dokonalosť človeka, to... (Prerušenie vystúpenia časomerom. Potlesk.)
Laššáková, Jana, podpredsedníčka NR SR (2015-03-18):
Ďakujem pekne. Zaujmite miesto, pán poslanec, navrhovateľov, teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jozefovi Mikušovi. Nech sa páči, pán poslanec, máte slovo.
Hrnčiar, Andrej, podpredseda NR SR (2019-11-28):
Ďakujem, pán poslanec. Konštatujem, že ani jeden z kandidátov nebol zvolený. Takže budeme pokračovať podľa odhlasovanej zmeny programu. Pristúpime k rokovaniu o návrhu vlády na skrátené legislatívne konanie o návrhu Výboru Národnej rady Slovenskej republiky pre nezlučiteľnosť funkcií na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov . Návrh vlády je uverejnený ako tlač 1819. Prosím ministra hospodárstva Slovenskej republiky Petra Žigu, aby z poverenia vlády návrh odôvodnil.
Hrušovský, Pavol, predseda NR SR (2011-11-30):
Hlasujeme o návrhu. (Hlasovanie.) 142 prítomných, 134 za návrh, 8 sa zdržalo. Návrh sme schválili.